|  |  |
| --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educaţie, Reglementări,**  **Administraţie şi Minorităţile Naţionale - Comunităţile Naţionale**  Bulevar Mihajla Pupina 16, 21000 Novi Sad  T: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| NUMĂRUL: 128-454-9/01.04.2023 | DATA: 12.05.2023 |

În baza art. 15, 16 alineatul 5 şi 24 alineatul 2 din Hotărârea Adunării Provinciei privind administrația provincială (Buletinul oficial al P.A.V.", numărul 37/14, 54/14 ‒ altă reglementare, 37/16, 29/17, 24/19, 66/20 și 38/21), articolului 23 alineatele 1 şi 4 din Hotărârea Adunării Provinciei privind bugetul Provinciei Autonome Voivodina pentru anul 2023 („Buletinul oficial al P.A.V.”, numărul 54/22) articolului 9 din Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii instituţiilor de educaţie şi instrucţie elementară şi medie şi instituţiilor din domeniul nivelului de trai al elevilor din teritoriul P.A. Voivodina („Buletinul oficial al PAV”, nr. 07/23), după realizarea Concursului pentru finanţarea şi cofinanţarea elaborării documentației tehnice pentru nevoile instituţiilor de educaţie şi instrucţie elementară şi medie din teritoriul Provinciei Autonome Voivodina pentru anul 2023 („Buletinul oficial al PAV”, nr. 08/23), secretarul provincial emite:

**DECIZIA**

**PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE - COMUNITĂŢILE NAŢIONALE PENTRU FINANŢAREA ŞI COFINANŢAREA ELABORĂRII DOCUMENTAȚIEI TEHNICE PENTRU NEVOILE INSTITUŢIILOR DE EDUCAŢIE ŞI INSTRUCŢIE ELEMENTARĂ DIN TERITORIUL PROVINCIEI AUTONOME VOIVODINA PENTRU ANUL 2023**

**I**

Prin prezenta decizie se stabileşte repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale către instituţiile de instrucţie şi educaţie elementară conform *Concursului pentru finanţarea şi cofinanţarea elaborării documentaţiei tehnice pentru nevoile instituţiilor de instrucţie şi educaţie elementară şi medie din teritoriul Provinciei Autonome Voivodina pentru anul 2023, numărul 128-454-9/2023-04 din 22.02.2023 (în continuare:* Concursul)*, în partea învăţământului elementar*.

**II**

Prin concurs au fost destinate în total **30.000.000,00 dinari** în cadrul cărora pentru nivelul educației şi instrucției elementare **20.000.000,00 dinari.** Prin prezenta decizie se repartizează mijloacele pentru instituţiile de învăţământ elementar în întregime.

Mijloacele se aprobă instituţiilor de instrucţie şi educaţie elementară (în continuare: Beneficiarii) în conformitate cu tabelul anexat 1. **REPARTIZAREA MIJLOACELOR PENTRU FINANŢAREA ŞI COFINANŢAREA ELABORĂRII DOCUMENTAȚIEI TEHNICE PENTRU NEVOILE INSTITUŢIILOR DE EDUCAŢIE ŞI INSTRUCŢIE ELEMENTARĂ DIN TERITORIUL PROVINCIEI AUTONOME VOIVODINA PENTRU ANUL 2023** care este parte integrantă a prezentei decizii.

**III**

Mijloacele prevăzute la punctul II din prezenta decizie sunt stabilite prin Hotărârea Adunării Provinciei privind bugetul Provinciei Autonome Voivodina pentru anul 2023, în cadrul părţii speciale Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale (în continuare: Secretariatul), şi anume la din Program 2003 – Învăţământul elementar, Activitatea de program 1006 – Modernizarea infrastructurii şcolilor elementare, clasificarea funcţională 910, clasificarea economică 4632 – Transferuri capitale altor niveluri ale puterii, sursa de finanţare 01 00 – Venituri şi încasări generale ale bugetului și se transferă beneficiarilor în conformitate cu afluența mijloacelor în bugetul P.A. Voivodina, respectiv cu posibilitățile de lichiditate ale bugetului.

**IV**

Beneficiarii au obligaţia ca la achiziţia elaborării documentaţiei tehnice să procedeze în conformitate cu dispoziţiile Legii privind achiziţiile publice şi actele adoptate în baza legii care reglementează achiziţiile publice.

**V**

Secretariatul va înştiinţa beneficiarii cu privire la repartizarea mijloacelor stabilită prin prezenta decizie.

**VI**

Secretariatul va prelua obligaţia faţă de beneficiari **în baza contractului în scris.**

**VII**

Prezenta decizie este definitivă şi împotriva ei nu se poate depune cale de atac.

**VIII**

Pentru executarea prezentei decizii este responsabil Sectorul pentru activităţi material–financiare al Secretariatului.

Decizia se trimite:

1. Sectorului pentru activităţi material-

financiare al Secretariatului

1. Arhivei

|  |
| --- |
| SECRETAR PROVINCIAL |
|  |
| Szakállas Zsolt |